Tožba, vložena 24. julija 2018 – Biasotto/EUIPO – OOFOS (OOF)
(Zadeva T-453/18)
Jezik, v katerem je bila tožba vložena: angleščina
Stranke
Tožeča stranka: Alessandro Biasotto (Treviso, Italija) (zastopniki: F. le Divelec Lemmi, R. Castiglioni in E. Cammareri, odvetniki)
Tožena stranka: Urad Evropske unije za intelektualno lastnino (EUIPO)
Druga stranka pred odborom za pritožbe: OOFOS LLC (Reno, Nevada, Združene države)
Podatki o postopku pred EUIPO
Prijavitelj: tožeča stranka
Zadevna sporna znamka: prijava figurativne znamke Evropske unije OOF – prijava št. 14961 767
Postopek pred EUIPO: postopek z ugovorom
Izpodbijana odločba: odločba drugega odbora za pritožbe pri EUIPO z dne 10. maja 2018 v zadevi R 1270/2017-2
Tožbeni predlogi
Tožeča stranka Splošnemu sodišču predlaga, naj:
tožbi v celoti ugodi;
izpodbijano odločbo v celoti razveljavi in posledično na podlagi prijave znamke Evropske unije št. 14961 767 odobri registracijo za vse predlagane proizvode in storitve iz razredov 18, 25 in 35 (ali naj EUIPO naloži, da ponovno preuči pritožbo tožeče stranke z dne 15. junija 2017, pri čemer naj tokrat izpodbijano prijavo primerja z znamko, ki jo je vložnik ugovora prijavil v prejšnji mednarodni registraciji št. 1258 728);
EUIPO ali intervenientki naloži plačilo vseh stroškov tega postopka pred Splošnim sodiščem ter stroškov postopkov z ugovorom in s pritožbo pri EUIPO.
Navajani tožbeni razlog
Kršitev člena 8(1)(b) Uredbe (EU) 2017/1001 Evropskega parlamenta in Sveta.
____________